**Сунжайы иумайагахуырадон астауккаг скъолайы ахуырганаг Багаты Елена Исидоры чызг.**

**Урочы пълан ирон литературæйæ 10-æм къласы.**

**Урочы темæ:** Кочысаты Мухарбеджы æмдзæвгæ «Фыстæг мæ

мадмæ»

**Урочы эпигрæф:** Вæййы мад иунæг,

Райгуырæн бæстау,

Сæ иуæн дæр

Нæй раивæн æндæрæй

(Чехойты Сæрæби)

**Урочы нысантæ***: Ахуырадон****.*** *1.*Æмдзæвгæ аив бакæсын æмæ йын

йæ идейон мидис бамбарын.

2. Скъоладзаутимæ дзырдуатон

куыст бакæнын æмæ аивадон

мадзæлттæм хъус æрдарын.

3. Фæлтæрын хъуыды

каныныл,хибарæй хатдзæгтæ кæнын

æмæ сæ ахуыр кæнын хи хъуыдытæ

раст дзурыныл.

*Хъомыладон.* 1.Скъоладзаутæм гуырын кæнын

уарзондзинад райгуырæн бæстæ

мæ æмæ ныййарæг мадмæ.

2.Хъомыл кæнын эстетикон

анкъарæнтæ.

3.Мадæлон æвзаг æмæ

литературæмæ уарзондзинад

æвзарын кæнын.

4.Уырыссаг литературæмæ

цымыдисдзинад гуырын кæнын.

Урочы хуыз: Ног æрмæг райхалын æмæ рацыд æрмæг ныффидар

кæныны урок.

Урочы фæлгонц: Видео-презентаци фыссæджы царды тыххæй.Ирон

зарджытæ, музыкæ.

**Урочы цыд.**

**1.**Бацæттæгæнæн рæстæг. Мотивацион уавæр.Зæлы лирикон музыкæ.

1. Ахуыргæнæг салам ратты уазджытæн æмæ

скъоладзаутæн. (Скъоладзаута дæр салам дæттынц

ахуыргæнæгæн æмæ уазджытæн.)

**2.** Хæдзармæ куыст куыд бацæттæ кодтой скъоладзаутæ,уый сбæрæг кæнын.

***Ахуыргæнæг:*** Цы лæвæрд нын уыд хæдзармæ ирон литературæйæ?

***Скъоладзау:*** Ирон литературæйæ нын хæдзармæ лæвæрд уыди Кочысаты Мухарбеджы цардæрфыст æмæ йе‘ мдзæвгæ «Къоста Херсоны»

Æмдзæвгæйæ скъуыддзаг сахуыр кæнын зæрдывæрдæй.

**Ахуыргæнæг :** Ирон литературæ æмæ æвзаджы алы урок дæр, æвæццæгæн, куыддæртæй баст æрцæуынц ирон æвзаг æмæ литературæйы бындурæвæрæг Хетæгкаты Къостайы номимæ.

**Ирон æвзаджы урокты дæр арæх фембæлæн ис йе**’ **мдзæвгæты рæнхъытимæ, фæлтæрæнтæ æххæстгæнгæйæ.**

**Къоста у ирон адæмæн Хуыцауæй лæвæрд.** Дыккаг Къоста нæма райгуырд Ирыстоны. **Уыцы хъуыдытимæ, мæнмæ гæсгæ, сразы уыдзысты ирон чиныгкæсджытæ, литературæиртæсджытæ, ахуыргæндтæ.**

Скъоладзаутæ рагацау дихгонд æрцыдысты къордтыл :

1-аг къорд - иртæсджытæ,

2-аг къорд - историктæ,

3-аг къорд - актёртæ,

4-æм къорд - нывгæнджытæ.

Ахуыргæнæг : **Уæдæ цавæр къордтыл дих æрцыдыстут?**

**Скъоладзау дзуапп ратдзæн фарстæн.**

Ахуыргæнæг : **Куыд уæм кæсы, цы æххуыс нын фæуыдзæн ахæм куыст?**

**Скъоладзауты дзуæппытæ:**

**1.**Лæмбынг базонгæ уыдзыстæм фыссæджы цардимæ.

**2.Нæ уацмысы цы рæстæг æвдыст æрцыди, уый нæ цæстытыл ауайын кæндзыстæм.**

3.Нывгæнджыты руаджы нæ разы æрлæудзæн Кочысаты Мухарбеджы мады сурæт.

**4.Нæ актёрты аив кастæй зæрдæмæ тынгдæр бахъардзæн уацмысы мидис.**

**Скъоладзау :** Цыбыр уыд, зымæгон бонау, Мухарбеджы цæрæнбон æдæппæтæй 24 азы.

**(слайд – быдирæг хъæу Ольгинскæ)**

Райгуырд Ольгинскæйы хъæуы 1920 азы майы фыццæгæм бон. Сæ хъæуы скъолайы каст фæци авд къласы, стæй бацыд ахуыр кæнынмæ Цæгат Ирыстоны педтехникуммæ æмæ йæ каст фæци 1938 азы. Нымад уыдис иттæг хорз студентыл. Ахæм уыд Цæгат Ирыстоны пединституты дæр. Иста Къостайы номыл стипенди. **Ахуыр кодта литературон факультеты.**

**(слайд – Цæгат Ирыстоны пединститут)**

**1.Байхъусæм нæ историктæм :**

22 июны райдыдта **Фыдыбæстæйы стыр хæст.**Уыцы бон дуне рафлдахт. Фæдисы уац æрбахæццæ Ирыстонмæ дæр. Хæст, хæст райдыдта, ирон фæсивæд дæр ацыдысты хæсты быдырмæ. Райгуырæн бæстæ бахъхъахъанынмæ.

**Зæххыл цы стырдæр хæст æрцыд,**

**Уым ирон туг дæр ныккалд.**

**2.(2-аг историк)** Лæгæвзарæн тохмæ арвыстой са уарзон хъабулты. Хæстмæ цæуæг фæсивæдæй бирæтæн æнтысга дæр ницыма бакодта царды, афтæмæй бирæ цардбæллон лæппутæ нал сыздæхтысты Райгуырн бæстæмæ. **Уыдонимæ нал сыздæхтысты Гæзданты авд æфсымæры, Хестанты æхсæз æфсымæры Хæтæлдоны хъæуæй, Дзуарыхъæуæй Кобегкаты авд æфсымæры Бира данцагта ис архассан. Нæ зæхх дзурын куы зонид, уæд нын цымæ цас цыдæртæ радзурид.**

**Дарддæр** дзуры иртæсæг.

Стыр хæст. Мухарбег ам, Ирыстоны, бахауд йæ цæхæры, педагогон институты ма куы ахуыр кодта, уад. Дыккаг хатт ай хæстмæ акодтой 1943 азы фæззæджы. Нал сыздæхт фæстæмæ. Фæмард Украинаг горæт Ямполы æмæ ныгæд дæр æрцыд уым.

**(слайд – г. Ямполь)**

**Йæ хъæбатырдзинады тыххæй йын лæвæрд æрцыд « Сырх стъалыйы орден (орден красной звезды) æмæ майдан «Хъæбатырдзинады тыххæй (за отвагу)» .**

Хъусæм дарддæр нæ иртæсджытæм :

**Лæппу – ахуырдзау цырддзаст æмæ уарзагой уды хицау вæййы. Афтæ уыд Кочысаты Мухарбег дæр.**

Хæсты размæ ирон ахуырдзау фæссивад хорз зыдтой йе’мдзæвгæ **«Сау цæстытæ»**

**Дзырды бар нæ актёртæн.** Скъоладзау аив кæсы Кочысаты Мухарбеджы æмдзæвгæ **«Сау цастытæ»**

**Ахуыргæнæг :** Куыд зонут, афтæмæй уыцы амдзæвгæйы бындурыл фыст æрцыд зарæг.

**Байхъусæм зарæгæй скъуыддзагмæ.**

**Дарддæр дзуры иртæсæг.** Ацы æмдзæвгæйан ис цымыдисаг истори. Кæй тыххæй фыст æрцыд ацы æмдзæвгæ, уый абоны онг дæр бæрæг нау, зæгъгæ, зæгъынц, фæлæ газет **«Рæстдзинад»-ы (2014 азы 23 майы уагъд) фарсыл бакæсæн ис Цгъойты Хазбийы уацхъуыд «Кочысаты Мухарбеджы фæстаг уарзт»**

Уым ис ахæм рæнхъытæ : «Дыккаг хатт æй хæстмæ акодтой 1943 азы фæззæджы»

**Уæдмæ цалдæр мæйы зонгæ кæимæ уыд, йæ хо Кочысаты Зойæ- имæ ирон театры чи куыста,ахæм æвддæсаздзыд чызгыл йæ цæст æрæвæрдта, æмæ йын йæ рæсугъд æнкъарæнтæ базмæлын кодта.**

Æмдзæвгæйыл бæрæг уыд, автор Пушкины шедевр **«Я вас любил», хорз кæй зыдта, уый.**

**«Я вас любил так искренно,так нежно**

**Как, дай вам бог, любимой быть другим».**

**Иудзырдæй , нæ поэт хорз зыдта уырыссаг классикты уацмыстæ дæр.**

Ахуыргæнæг : Ныр та рахизæм нæ хæдзармæ куысты æмдзæвгæмæ **«Къоста Херсоны». Æмдзæвгæйыл ма куыстам фыццаг урочы дæр. Абон дзы бакæсæм скъуыддзаг зæрдывæрдæй.**

Скъоладзау кæсы æмдзæвгæйæ скъуыддзаг **зæрдывæрдæй.**

Ахуыргæнæг :  **æмдзæвгæйы историимæ нæ базонгæ кæндзысты нæ историктæ.**

**(слайд – Херсон – Къостайы номыл уынг)**

**Иры номдзыд поэт** Херсонмæ хаст æрцыд дыууæ хатты. **Фыццаг хатт æй арвыстой 1891 азы. Уæд хъуамæ сахгæдтаиккой Ольгинскæйы сылгоймæгты гимнази.** Къоста нæ уагъта гимназ æхгæнын æмæ йæ æрцахстой. Æрвыст æрцыд Херсонмæ.

**(слайд – (Ольгинскæйы сылгоймæгты гимнази)**

Дыккаг хатт та Ирыхъæуы иу чындзæхсæвы пъалицæйы кусджытимæ фæхыл Хетæгкаты Къоста Созырыхъойы фырт. Хыл йе’фсон фæци æмæ та ногæй хаст æрцыд Херсонмæ 1898 азы æртæ азы æмгъуыдмæ.

**Дарддæр дзурынц нæ иртасджытæ:**

Нæ уарзта Къоста Херсоны, фæлæ йын æндæр гæнæн нæ уыд. **Æмдзæвгæйы архайд цæуы æхсæвыгон. Уый ууыл дзуры, æмæ нæ цытджын поэтæн...**

**Ахуыргæнæг:** Поэты фæлгонц,йæ уавæр,йæ арф хъуыдытæ равдисыны тыххæй пайда кодта иу дзырдæй. ***Цавæр дзырд у? Скъоладзау:((уыцы дзырд у Райгуыран)***

**Скъоладзау:** Уыцы дзырды руаджыпоэт равдыста Къостайы стыр уарзондзинад йа райгуырæн хъæу Нармæ,йæ ирон адæммæ.

**Ахуыргæнæг:** Сымах хъуамæ зынæмбарæн дзырдтæ рафыстаиккат уæ тетрæдтæм.

*Иудзырдæй,дзырдуатон куыст бакодтаиккат.*

**Ахуыргæнæг:** Уыцы дзырдтæ фыст сты фæйнæгыл æмæ сæм бакæсут.

1. ***Мыдадз-***
2. ***Халас-***
3. ***Сæрвæлтау-***
4. ***Фæлм-***
5. ***Фæлдзагъдæн-***

***Ахуырг*æнæг:** Цавæр аивадон мадзæлттæй спайда кодта фыссæг?

**Скъоладзау:** Фыссæг спайда кодта абарæнтæй.

(ног чындзау, бур мыдадзау, æргъæвст цъиуау, стонг

сырдау, сау калмау)

Тексты ис фæлхатæнтæ дæр (уад дзыназы,уад æнцой нæ зоны)

Фыссæг пайда кодта олицетворенитæй дæр.

Уад дзыназы, рухс хъуызы, хуыссæг цæстытæй фæлыгъд.

Арæхстджынæй пайда кæны аллитерацитæй (дæнцæгтæ æрхæссын)

**Ахуыргæнæг:** Украиинаг горæтты кой кодтам.

Херсон-Ямполь (фарст æппæт къласмæ дæр)

Цауыл хъуыды кæнын? Цы зæгъынмæ хъавын?

**Скъоладзау:** Мæнмæ гæсгæ,Украинæйы абоны уавæрыл.

***Байхъусæм нæ историктæм.***

*Абон Украин*æ ис уæззау уавæры.Уыди дзы хæст. Хæст та у лæгмар. Скæсæн Украинæйы горæттæ пырхгонд æрцыдысты: Донецк, Луганск, Донбасс. Мæлынц æннаххос адæм.

**Сусæггаг нæу , Вашингтоны сæйрагдæр нысан**  В.В фырт Путины хицаудзинадæй аиуварс кæнын. Уыдон æй хорз æмбарынц, Уæрæсейы ныхмæ æргом хæст расидæн кæй нæй, уый. **Æндæр хъуыддаг – Уæрсейы ныхмæ сардауын Европæйы цæдис, кæнæ раздæры** советон Республикæтæй искацыйы. **Æнтысгæ дæр сын бакодта.** Кæрæдзийыл сардыдтой Уæрæсе æмæ Украинæйы.

**2 историк.** Украинæйы цæуы тугкалæн хæст. **Мах, рæзгæ фæлтæр,** бакæнæм афтæ, æмæ æппæт хастытæн бахæцæм сæ хурхыл. **Амондджын фидæн саразæм, цæмæй мауал кæуой нæ сабитæ, мауал хъæрзой нæ ацæргæ адæм хæсты азарæй. Хæлардзинад æппат адæмты æхсæн байтауæм.**

**Ахуырганаг :** Амæ уымæн уæвæн ис?

**Скъоладзауы дзуапп :** Ууыл æмхуызонæй архайын хъæуы. Адæмæн та æмхуызон зонд нæй.

**Сабырдзинадыл тох кæнын хъæуы æмæ уæд фæуæлахиз уавæн ис.**

**Ахуыргæнæг:** Дарддæр ахуыр кæнæм Кочысаты Мухарбеджы сфæлдыстад.

Абон ын ахуыр кæндзыстæм йе’ мдзæвгæ «Фыстæг ма мадмæ».

Фæйнæгыл фыст зынæмбарæн дзырдтæ.

Байхъусæм нæ актертæм. Мæхæдæг дæр актерты къорды дæн æмæ æмдзæвгæйæ скъуыддзаг бакæсон.

***Ныхасы бар нæ иртасджытæн.***

Кæй зæгъын æй хъæуы, æмдзæвгæйы загъд цæуы Фыдыбæстæйы Стыр хæсты тыххæй. Хæсты тæккæ карзы Мухарбег мысы йæ ныййарæг мады. Бакæсæм æмæ байхъусæм.

(Видео-презентаци Кочысаты Мухарбеджы тыххæй)

Уæдæ,куыд фехъуыстам, афтæмæй Мухарбеджы мад уыд уырыссаг-горæт Читайæ. Йæ ном хуынд Зинаида Ильинична Бурова.

Йæ портрет ын не’ ссардтам, фæлæ йын йæ нывтæ къухæй скодтам дыууæ хуызы, адæм дзы куыд дзырдтой, уымæ гæсгæ.

***Байхъусæм нæ нывгæнджытæм.***

Кочысаты Мухарбеджы чи схъомыл кодта,уый,мæнмæ гæсгæ,уыдаид фæлмæн зæрдæ,уæздан,зæрдæмæдзæугæ,хъарм цæстæнгас кæмæн уыд,ахæм адæймаг. Ацы ныв куы кодтон,уæд мæхи мадмæ дæр фæкомкоммæ дæн æмæ мæм цавæрдæр æнахуыр æнкъарæнтæ сæвзæрд. Ныр æй тынгдæр ын никуы банкъардтон йа уарзæгой цæстæнгас. Бамбæрстон,мад цас тых æмæ ныфс дæтты адæймагæн,уый

***Дзуры 2-аг нывгæнæг****. Й*æ мидбылты худт адæймаджы йæхимæ чи æлваста, сылгоймаджы уарзæгой цæстæнгас кæмæн уыд,ахæм. Кæд уырыссаг уыд,уæддæр æфсæрмдзæстыг кæй уыд уый мæ уырны.

*(Æз афтæ нæ зæгъын, æмæ уырысмæ æфсарм нæй,фæлæ ирон æфсарм æз уæддæр уæлдæр æвæрын. Æз дызæрдыг нæ кæнын,ирондзинад æм бæрзонд æвæрд кай уыд, уый тыххæй)*

Фæйнæгыл æвдисæм слайдтæ урочы темæмæ гæсгæ.

1. **Къостайы мады портрет (Гуыбаты Марго).**
2. **Къостайæн йæхи портрет.**
3. **Леонардо-да Винчи.**
4. **Мона Лизæ**
5. **Кочысаты Мухарбеджы потрет фæйнæджы сæрмæ ауыгъд.**
6. **Кочысаты Мухарбеджы мады портреттæ дыууæ хуызы.**

**Ахуыргæнæг:** Цыма ацы портреттæкæрæдзи фæдыл цæмæ æвдисæм? Цы хъуыды кæнæм уый тыххæй?

**Скъоладзау:** Ацы портреттæ дзæгъæлы æвæрд нæ цæуынц кæрæдзи фæстæ. Уымæн цыдæр нысаниуæг ис. Гуыбаты Марго – Къостайы мад. Куыд зонæм,афтæмæй нæ поэт нæ зыдта йæ мады,фæлæ йын йæ портрет сныв кодта адæмы ныхæстæм гæсгæ

Леонардо-да Винчи – италиаг нывгæнæг. Уый дæр гыццылæй баззад æнæ мадай. Манма гасга дзы йа мады фæлгонц равдыста.

Стыр уырыссаг поэт Сергей Есенинæн дæр ис æмдзæвгæ «Письмо матери» (бакæсын дзы скъуыддзаг)

*Пишут мне, что ты, тая тревогу,*

*Загрустила шибко обо мне,*

*Что ты часто ходишь на дорогу*

*В старомодном ветхом шушуне.*

Кочысаты Мухарбегæн æмдзæвгæтæ фыст æрцыд хæсты размæ дæр. Уыдонæй иу уыд «Хъæмæ». Уыцы уацмыс фыст æрцыд Есенинмæ гæсгæ. Уыд ын оптимистон кæрон *(бакæсын дзы скъуыддзаг)*

*Кæд фæндагмæ арæх*

*Фæцæуыс уынæг.*

*«Кæд искуыцæй уаид*

*мæ хъæбул зынæг»*

Фæлæ ныр Мухарбег æмбары, цардæй мæлæты æхсæн кæй ис, уый æмæ йæ бон у зæгъын иумæйаг ныфсæвæрæн ныхæстæ.

*«Фæуыдзæн хæст. Нæ рæстдзинады кардæй.*

*Ызнаг æрцæудзæн тагъд рæстæджы саст.*

*Æмæ дæм уæд, ныййарæг мад, æз дардæй*

*Фæзындзынæн сæрæгасæй æваст»*

**Ахуыргæнæг:** Хъыгагæн, нал фæзынд æваст.

*Байхъусæм æмдзæвгæйы бындурыл фыст зарæгмæ.*

**Ахуыргæнæг:** Кæй ма фæнды зæгъын йæ мады тыххæй?

Байхъусæм скъоладзауты дзуаппытæм.

***Скæнæм нæ урокæн хатдзæгтæ.***

1. *Цæуыл дзырдтам абон нæ урочы?*
2. *Цы уæм дзы фæкаст цымыдисагдæр уацмысы?*
3. *Цы базыдтат ногæй ацы урочы?*
4. *Цы дзы нæ фæцыд урочы уæ зæрдæмæ?*
5. *Фадат уын куы фæуид Кочысаты Мухарбегимæ фембæлын,уæд ын цы зæгъиккат?*
6. *Къордтæй хуыздæр чи куыста?*
7. *Цæмæ тырнын хъæуы царды?*

***Хæдзармæ куыст:***

*Æмдзæвгæ «Фыстæг мæ мадмæ» сахуыр кæнын зæрдывæрдæй æмæ йæ равзарын чиныджы фæрстытам гасга.*

*Æмдзæвгæйæ уæ тетрæдтæм рафыссын, фыссæг цы аивадон мадзæлттæй пайда кодта,уый.*